Doncs això. Segons la distribució moderna proposada d'unes de 7-9 vegueries, per història i per sociologia, a quina o quines vegueries haurien d'anar les comarques actualment sota administració francesa? A quina vegueria hauria d'anar cada comarca? No em digueu que totes les comarques nord-catalanes fan una vegueria pròpia perquè no m'ho crec. La separació va ésser a causa del Tracta dels Pirineus i per tant és una separació artificial que dubto que originalment correspongués necessariament a cap realitat regional diferenciada de les comarques del Ripollès, la Garrotxa, l'Alt Empordà, etc. La prova més evident d'això que dic és que la comarca de la Cerdanya va ésser partida en dos (una sota administració espanyola i una altra de francesa) i per tant no té sentit pensar que cada part de la comarca hauria d'anar a una vegueria diferent. Quines divisions de vegueria proposeu per al Principat complet?
He vist que per internet algú ha fet això:  
Mapa pintoresc eh. Gran quantitat de vegueries. Menorca i Mallorca amb vegueries diferents? El Maestrat amb una vegueria diferent de les de l'Ebre? I no acabaria...
El Maestrat no són Terres de l'Ebre, i avui en dia Tortosa ja no té gairebé cap rellevància Sénia avall.
El Baix Montsià (Ulldecona, La Sénia, Alcanar...) té més vinculació amb el Maestrat i Vinaròs que amb Tortosa.
Alcanar sobretot. Ulldecona no tant i La Sénia menys. En total, tres pobles d'una dotzena de la comarca. I tampoc tanta, ja que per a molts assumptes miren cap el nord, siga Amposta-Tortosa o Tarragona directament. En part per això a la riba nord del Sénia es consideren "Terres de l'Ebre" i a la riba sud no ho diu ningú això.
Sembla com si hi hagués un espai o vegueria  amb dues parts o sotsvegueries: una amb centre a Tortosa i una altra amb centre a Vinaròs... encara que la frontera històrica no és la línia que divideix aquestos dos espais. L'àrea de Vinaròs inclouria poblacions del Baix Montsià (és a dir tota la Plana de Vinaròs, al nord i al sud del Sénia) i possiblement poblacions del Matarranya.
La zona valenciana, que ens sentim ben valencians, no està articulada i no hi ha a penes "centre a Vinaròs", tret de l'hospital, jutjats i alguna cosa més. Però els dels Ports tenen el seu centre a Morella, els d'Albocàsser baixen abans a Castelló, el mateix que els d'Alcalà o fins i tot Sant Mateu. Benicarló-Peníscola tenim quasi els mateixos serveis o més, així que igual podria ser "centre a Benicarló". I de la banda del Montsià (això del Baix Montsià és el primer cop que ho sento) es redueix a Alcanar i estirant una mica, a Ulldecona i La Sénia. És a dir, que el color groc igual podria anar cap per a amunt com per avall i dir que hi ha dos sotsvegueries, el nord i la Plana-Alcalatén. La connexió és pràcticament la mateixa (o més, a resultes de segle i mig de provincialisme espanyol).
Morella, evidentment és el centre de la comarca dels Ports. Però Vinaròs és centre respecte a Morella/Ports... i respecte a Benicarló-Peníscola. Com dius, hi ha àrees més perifèriques com Sant Mateu, que encara inclouria dins l'àrea de Vinaròs i altres molt perifèriques respecte a Vinaròs com l'Alt Maestrat/Albocasser. Vinaròs concentra molts més serveis, no només l'hospital, que els que puga tenir Benicarló-Peníscola: jutjats, hisenda, ITV, botigues, etc.
Tret de l'hospital, jutjats i alguna cosa més, com les carrinclones ciutats "provincials", no és el centre. Per contra, Benicarló-Peníscola és el centre econòmic i turístic de la zona, inclosa Vinaròs (què com tot lo món sap, mig terme és dels caduferos i mig terme dels canareus).